CELEX: 32016D0678
Language: bg
Date: 2016-04-29 00:00:00
Title: Решение за изпълнение (ЕС) 2016/678 на Комисията от 29 април 2016 година съгласно член 3, параграф 3 от Регламент (ЕС) № 528/2012 на Европейския парламент и на Съвета относно продукт, състоящ се от сушен лавандулов цвят в торбичка, пуснат на пазара като репелент против молци (Текст от значение за ЕИП)

30.4.2016   
            
            
               BG
            
            
               Официален вестник на Европейския съюз
            
            
               L 116/37
            
         РЕШЕНИЕ ЗА ИЗПЪЛНЕНИЕ (ЕС) 2016/678 НА КОМИСИЯТА
   от 29 април 2016 година
   съгласно член 3, параграф 3 от Регламент (ЕС) № 528/2012 на Европейския парламент и на Съвета относно продукт, състоящ се от сушен лавандулов цвят в торбичка, пуснат на пазара като репелент против молци
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 3, параграф 3 от него,
   като има предвид, че:
   
               (1)
            
            
               На 28 май 2015 г. Германия поиска от Комисията да се произнесе с решение в съответствие с член 3, параграф 3 от Регламент (ЕС) № 528/2012 дали продуктът, състоящ се от сушен лавандулов цвят в торбичка, пуснат на пазара като репелент против молци, е биоцид или третирано изделие за целите на член 3, параграф 1, букви а) или л) от посочения регламент.
            
         
               (2)
            
            
               В съответствие с приетото ръководство на Съюза (2) всички живи или непреработени неживи организми (например дрожди, лиофилизирани бактерии) или части от тях (напр. части на тялото, кръв, клони, листа, цветове и т.н.) не се разглеждат като вещества, смеси или изделия по смисъла на Регламент (ЕО) № 1907/2006 на Европейския парламент и на Съвета (3). Поради това сушеният лавандулов цвят не следва да се счита за вещество, смес или изделие по смисъла на посочения регламент, нито следва да се разглежда като биоцид или третирано изделие в съответствие с Регламент (ЕС) № 528/2012.
            
         
               (3)
            
            
               Мерките, предвидени в настоящото решение, са в съответствие със становището на Постоянния комитет по биоцидите,
            
         ПРИЕ НАСТОЯЩОТО РЕШЕНИЕ:
   Член 1
   Продуктът, състоящ се от сушен лавандулов цвят в торбичка, не е биоцид, нито третирано изделие за целите на член 3, параграф 1, букви а) и л) от Регламент (ЕС) № 528/2012.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 29 април 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Ръководство към приложение V, Изключения от задължението за регистриране (стр. 19), достъпно на http://echa.europa.eu/documents/10162/13632/annex_v_bg.pdf
   
      (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).